cyanic-selkie/wikianc huggingface dataset:
তেহরিকে তালেবান পাকিস্তান
আফগান তালেবান ও টিটিপি সম্পর্ক
বেশ কিছু বিষয়ে মতপার্থক্য থাকা সত্ত্বে মূল লক্ষ্যে আফগান তালেবান ও টিটিপি এক ও অভিন্ন। উভয় দলই শরিয়া শাসনব্যবস্থার পুনর্বহাল চায় এবং উভয়ই জাতিগতভাবে পশতুন। ধারণা করা হয়, ২০১৭ সালে নুর ওয়ালী মেহসুদ টিটিপির প্রধান নির্বাচিত হওয়ার পর থেকে আফগান তালেবান ও টিটিপির মাঝে দূরত্ব অনেক কমে এসেছে। নুর ওয়ালী মেহসুদ বিতর্কিত বিষয়গুলো পরিহার করে চলেন এবং বেসামরিক লক্ষ্যবস্তুতে হামলা চালাতে আগ্রহী নন। যাহোক, ২০২১ সালের আগস্টে তালেবান যখন কাবুলে ক্ষমতা দখল করে, তখন পাকিস্তান আফগান তালেবানদের টিটিপির বিরুদ্ধে দমননীতি করতে গ্রহণ করতে রাজি করাতে পারেনি। এর পরিবর্তে আফগান তালেবান পাকিস্তান এবং টিটিপির মধ্যে আলোচনার মধ্যস্থতা করেছিল। পাকিস্তান কয়েক ডজন টিটিপি বন্দিকে মুক্তি দিয়েছিল। ২০২১ সালের নভেম্বরে আফগান তালেবানরা প্রধানমন্ত্রী ইমরান খান সরকার এবং টিটিপির মধ্যে এক মাসের যুদ্ধবিরতিতে সহায়তা করেছিল। তবে যুদ্ধবিরতির মেয়াদ শেষ হয়ে গেলে টিটিপি আমির নূর ওয়ালি মেহসুদ যোদ্ধাদের ১০ ডিসেম্বর থেকে পাকিস্তানে তাদের আক্রমণ পুনরায় শুরু করতে বলেছিলেন।
টিটিপি ও আল কায়েদা সম্পর্ক
পাকিস্তানি তালেবানের আল কায়েদার সাথে ঘনিষ্ঠ সম্পর্ক রয়েছে বলে ধারণা করা হয়। তারা পরস্পরে আর্থিক সহায়তা আদানপ্রদান করে এবং বোমা বিশেষজ্ঞ ও অস্ত্র নির্মাতা সদস্যেদর অদলবদল করে। সাবেক প্রেসিডেন্ট ওবামার প্রধান সন্ত্রাস-দমন উপদেষ্টা জন ব্রেনান বলেন, 'এটি এমন একটি গোষ্ঠী যারা আল-কায়েদার সাথে ঘনিষ্ঠভাবে জড়িত। তারা একসাথে প্রশিক্ষণ দেয়, একসাথে পরিকল্পনা করে। তাদের প্রায় আলাদা করা যায় না। ধারণা করা হয় যে, টিটিপি গঠনে আল কায়েদার বিশেষ ভূমিকা রয়েছে। টিটিপি আল কায়েদার কাছ থেকে আদর্শিক দিকনির্দেশনা নেয়। আল কায়েদা আফগান-পাকিস্তান সীমান্তে পশতুন এলাকায় নিরাপদ আশ্রয়ের জন্য টিটিপির উপর নির্ভর করে এবং টিটিপি আল কায়েদার জন্য একটি শক্তি গুণক। মূলত সোভিয়েত আমলের সময় থেকে আল-কায়েদার কিছু কর্মী পশতুন এলাকায় নিজেদের প্রতিষ্ঠিত করেছিল এবং স্থানীয় সংস্কৃতিতে নিজেদেরকে সম্পূর্ণ জড়িয়ে ফেলেছিল এবং টিটিপি গঠনে তারা বিশেষ ভূমিকা রেখেছিল।
২০০৮ সালে বাইতুল্লাহ মেহসুদ দক্ষিণ ওয়াজিরিস্তানে আয়মান আল জাওয়াহিরির সাথে দেখা করেছিলেন। তখন পাকিস্তান কর্তৃপক্ষ বিশ্বাস করেছিল, যে মেহসুদ আসলে একজন আল-কায়েদার অপারেটর। ২০০৯ সালের ফেব্রুয়ারিতে বাইতুল্লাহ মেহসুদ, হাফিজ গুল বাহাদুর এবং মৌলভি নাজির একটি বিবৃতি প্রকাশ করেন, যাতে তারা ওসামা বিন লাদেনের প্রতি তাদের আনুগত্যের বিষয়টি পুনরায় নিশ্চিত করেন।
আরো দেখুন
বায়তুল্লাহ মেহসুদ
হাকিমুল্লাহ মেহসুদ
নূর ওয়ালী মেহসুদ
অ্যাকসেপ্ট (ব্যান্ড)
'অ্যাকসেপ্ট' হলো 1976 সালে পশ্চিম জার্মানির সোলিংজেন শহরে গিটারিস্ট উলফ হফম্যান, প্রাক্তন প্রধান গায়ক উডো ডার্কস্নেইডার, এবং প্রাক্তন ব্যাসিস্ট পিটার বাল্টেস দ্বারা গঠিত একটি জার্মান হেভি মেটাল ব্যান্ড ৷ তাদের উৎপত্তি 1960 এর দশকের শেষের দিকে। তখন ব্যান্ডটি ব্যান্ড এক্স নামে গঠিত হয়েছিল। অ্যাকসেপ্ট-এর লাইনআপ অনেক বার পরিবর্তিত হয়েছে, যার মধ্যে বিভিন্ন গায়ক, গিটারিস্ট, বেসিস্ট এবং ড্রামার অন্তর্ভুক্ত হয়েছে।
তাদের বর্তমান লাইনআপে রয়েছে হফম্যান, কণ্ঠশিল্পী মার্ক টর্নিলো, গিটারিস্ট উয়ে লুলিস এবং ফিলিপ শো, ড্রামার ক্রিস্টোফার উইলিয়ামস এবং বেসিস্ট মার্টিন মটনিক। তাদের বর্তমান লাইনআপে আসার আগে,অ্যাকসেপ্ট ব্যান্ড বিভিন্ন লাইনআপ পরিবর্তনের মধ্য দিয়েছিল, হফম্যান শেষ অবশিষ্ট মূল সদস্য ছিলেন, তিনিই একমাত্র সদস্য যিনি প্রতিটি অ্যালবামে উপস্থিত ছিলেন।
অ্যাকসেপ্ট স্পিড এবং থ্র্যাশ মেটালের বিকাশে গুরুত্বপূর্ণ ভূমিকা পালন করেছিল, এবং তারা ছিল জার্মান হেভি মেটাল ঘরানার অংশ, যা 1980-এর দশকের প্রথম থেকে মাঝামাঝি সময়ে আবির্ভূত হয়েছিল। মেটালিকা, মেগাডেথ, স্লেয়ার সহ বেশ কয়েকটি ব্যান্ড এদের দ্বারা প্রভাবিত এবং অনুপ্রাণিত হয়েছে। যেমন  প্যানটেরা, টেস্টামেন্ট, অ্যানথ্রাক্স, গানস এন' রোজেস,  মোটলি ক্রু, অ্যালিস ইন চেইনস, সাউন্ডগার্ডেন, ওভারকিল,  এক্সোডাস,  এবং অ্যানিহিলেটর, সেইসাথে সহকর্মী জার্মানরা যেমন হেলোইন, ব্লাইন্ড গার্ডিয়ান, ডোরো, সডোম,  রেইজ, এবং গ্রেভ ডিগার । অ্যাকসেপ্ট তাদের পঞ্চম স্টুডিও অ্যালবাম বলস টু দ্য ওয়াল (1983) এর মাধ্যমে প্রথম বাণিজ্যিক সাফল্য অর্জন করে, যেটি ব্যান্ডের একমাত্র অ্যালবাম যা মার্কিন যুক্তরাষ্ট্র এবং কানাডায় গোল্ড সার্টিফিকেট পেয়েছে, এবং তাদের  নিজস্বতার স্বাক্ষরের জন্ম দিয়েছে।
অ্যাকসেপ্ট ব্যান্ডটি একাধিকবার ভেঙ্গেছে ও তার সংস্কার হয়েছে। .তারা প্রথম 1989 সালে বিভক্ত হয়, Eat the Heat প্রকাশের কয়েক মাস পরে (যা ছিল তাদের একমাত্র অ্যালবাম যেখানে ডার্কস্নেইডার-এর পরিবর্তে ডেভিড রীস ছিল), কিন্তু 1992 সালে সংস্কার করা হয় এবং 1997 সালে আবার ভেঙে যাওয়ার আগে আরও তিনটি অ্যালবাম প্রকাশ করে। 2005 সালে সংক্ষিপ্তভাবে পুনর্মিলনের পর, অ্যাসেপ্ট তাদের তৃতীয় পুনর্মিলনের ঘোষণা দেয় 2009 সালে, প্রাক্তন টি টি কুইক ফ্রন্টম্যান মার্ক টর্নিলো ডার্কস্নেইডার-এর স্থলাভিষিক্ত হন (যিনি অংশগ্রহণ করতে অস্বীকার করেছিলেন), এবং ব্যান্ডটি তার সাথে পাঁচটি অ্যালবাম রেকর্ড করেছে: ব্লাড অফ দ্য নেশনস (2010), Stalingrad (2012), Blind Rage (2014), The Rise of Chaos (2017) এবং Too Mean to Die (2021); এই   অ্যালবামগুলির প্রত্যেকটি জার্মানিতে একসেপ্টের জনপ্রিয়তাকে নতুন করে তুলেছে এবং সেখানে সেরা দশ চার্টে প্রবেশ করেছে।
মোহামেদ বুয়াজিজি
তারেক আল-তায়েব মোহামেদ বুয়াজিজি (محمد البوعزيزي; ২৯ মার্চ ১৯৮৪ - ৪ জানুয়ারি ২০১১) তিউনিসিয়ার তরুন যিনি নিদারুণ অর্থনৈতিক সঙ্কট আর পুলিশি অত্যাচারে জর্জরিত হয়ে নিজের শরীরেই আগুন জ্বালিয়ে দেন। তার শরীরের সেই আগুনের খবর দাবাগ্নির মতো ছড়িয়ে পড়েছে দেশ থেকে দেশান্তরে। উত্তর আফ্রিকার দেশগুলোতে সেই আগুনের আঁচ লাগে সবার আগে। এরপর তা ছড়িয়ে পড়ে আরব বিশ্বসহ সমগ্র বিশ্বে। ইতিহাসের পাতায় এই দাবানলের নাম হয়ে দাঁড়ালো 'আরব বসন্ত'।
বিপ্লব
মোহাম্মাদ বুয়াজিজির আত্ত্মাহুতির পর দেশব্যাপী ছড়িয়ে পড়ে সরকারবিরোধী বিক্ষোভ। পতন ঘটে ২৩ বছরের স্বৈরশাসক জয়নাল আবেদিন বিন আলির। মাত্র একমাসের মাথায় ক্ষমতা থেকে নেমে যেতে বাধ্য হন তিউনিশিয়ার তৎকালীন প্রেসিডেন্ট জয়নাল আবেদিন বিন আলী।
পশতুন কোট জেলা
পশতুন কোট (কোউট) আফগানিস্তানের মায়মনা জেলার দক্ষিণে ফারিয়ব প্রদেশের মধ্যভাগে অবস্থিত একটি জেলা। জেলাটির কেন্দ্রীয় শহর পশতুন কোট মায়মানায় সুবুর্বয় অবস্থিত । ২০০২ সালের আদমশুমারীর আনুমানিক হিসাব অনুযায়ী, জেলাটির জনসংখ্যার ছিল প্রায় ২৭৭,০০০ জন এর মত, যার মধ্যে থেকে ৫% পশতুন, ৩০% তাজিক এবং ৬৫% উজবেক সম্প্রদায়ের লোকজনের বসবাস রয়েছে।
২০১৪ সালের ২৪ এপ্রিল ও ৭ মে ২০১৪ তারিখের ভারী বৃষ্টিপাতের ফলে বন্যার সৃষ্টি হয়ে জনসাধারণের ব্যাপক ক্ষয়ক্ষতি, রাস্তা নষ্ট এবং কৃষিক্ষেত্রে জমির ধ্বংসপ্রাপ্ত হয়। পরিসংখ্যান অনুযায়ী মোট ৩১৯টি পরিবার ক্ষতিগ্রস্ত হয়েছির, ৬জন মৃত্যুবরণ করে, ৫১৭ টি প্রাণীর প্রাণহানি হয়, ৩৫০টি বাগান ক্ষতিগ্রস্ত/ ধ্বংসপ্রাপ্ত হয় এবং কাটা কালা, নাদির আবিদ, নওয়া খোশক, চাকাব এ ৫২৪ কৃষি জমি ক্ষতিগ্রস্ত/ধ্বংসগ্রস্থ হয়েছিল।
বাংলাদেশ সেনাবাহিনী ২নং কমান্ডো ব্যাটালিয়ন
২নং কমান্ডো ব্যাটালিয়ন(আরো পরিচিত দি ভাইপার্স নামে) হচ্ছে বাংলাদেশ সেনাবাহিনীর একটি সর্বোৎকৃষ্ট কমান্ডো দল। যেটি প্রতিষ্ঠিত হয় ২০১৫ সালে এবং এর সদর দপ্তর চট্টগ্রামে অবস্থিত।
যদিও এই কমান্ডো ব্যাটালিয়নটির সদর দপ্তর ২৪ পদাতিক ডিভিশন চট্টগ্রামে অবস্থিত, তারা সেনাবাহিনী সদর দপ্তর কর্তৃপক্ষের অধীনস্থ। আরো বিশেষভাবে,তাদের সৈন্য-সমাবেশ চীফ অফ আর্মি জেনারেল দ্বারা নিয়ন্ত্রিত। কমান্ডো ব্যাটালিয়নটি ক্রমাগত প্রস্তুত থাকে যাতে তারা দেরি না করে দ্রুত সংগঠিত হতে পারে।
দায়িত্ব
ভাইপার্সদের দেশে এবং বিদেশে মিশনের জন্য যে কোন ধরনের কাজ করার প্রশিক্ষণ দেওয়া হয়। তাদের মিশন অন্তর্ভুক্ত (কিন্তু সীমাবদ্ধ নয়):
এমিলিয়ানো মার্তিনেস
দামিয়ান এমিলিয়ানো মার্তিনেস রোমেরো (Emiliano Martínez, ; জন্ম: ২ সেপ্টেম্বর ১৯৯২; এমিলিয়ানো মার্তিনেস নামে সমধিক পরিচিত) হলেন একজন আর্জেন্টিনীয় পেশাদার ফুটবল খেলোয়াড়। তিনি বর্তমানে ইংরেজ ক্লাব অ্যাস্টন ভিলা এবং আর্জেন্টিনা জাতীয় দলের হয়ে গোলরক্ষক হিসেবে খেলেন।
২০০৯ সালে মার্তিনেস আর্জেন্টিনা অনূর্ধ্ব-১৭ দলের হয়ে আর্জেন্টিনার বয়সভিত্তিক পর্যায়ে অভিষেক করেছিলেন। প্রায় তিন বছর যাবত আর্জেন্টিনার বয়সভিত্তিক দলের হয়ে খেলার পর তিনি ২০২১ সালে আর্জেন্টিনার হয়ে আন্তর্জাতিক পর্যায়ে অভিষেক করেন। অভিষেকের পর আর্জেন্টিনাকে ২০২১-এর কোপা আমেরিকা শিরোপা জিততে অবদান রাখেন। এরপর তিনি ২০২২ সালে আর্জেন্টিনা জাতীয় দলের সাথে ফিফা বিশ্বকাপ জয় করেন। তিনি বিশ্বকাপের সেরা গোলরক্ষক হিসেবে "সোনালী দস্তানা" পুরস্কার লাভ করেন। এছাড়া তিনি ২০২২ সালে সেরা ফিফা গোলরক্ষকের পুরস্কারও অর্জন করেন।
প্রারম্ভিক জীবন
দামিয়ান এমিলিয়ানো মার্তিনেস রোমেরো ১৯৯২ সালের ২রা সেপ্টেম্বর তারিখে আর্জেন্টিনার মার দেল প্লাতায় জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
মার্তিনেস আর্জেন্টিনা অনূর্ধ্ব-১৭ এবং আর্জেন্টিনা অনূর্ধ্ব-২০ দলের হয়ে খেলার মাধ্যমে আর্জেন্টিনার প্রতিনিধিত্ব করেছেন। ২০০৯ সালে তিনি আর্জেন্টিনা অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন। আর্জেন্টিনার বয়সভিত্তিক দলের হয়ে তিনি প্রায় তিন বছরে ৭ ম্যাচে অংশগ্রহণ করেছেন।
২০২১ সালের ৩রা জুন তারিখে, ২৮ বছর, ৯ মাস ও ১ দিন বয়সে, ডান পায়ে ফুটবল খেলায় পারদর্শী মার্তিনেস চিলির বিরুদ্ধে অনুষ্ঠিত ২০২২ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে আর্জেন্টিনার হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১২ নম্বর জার্সি পরিধান করে খেলেছিলেন। ম্যাচটি ১–১ গোলে ড্র হয়েছিল। আর্জেন্টিনার হয়ে অভিষেকের বছরে মার্তিনেস সর্বমোট ১৪ ম্যাচে অংশগ্রহণ করেছেন।
ফেক্সোফেনাডিন
ফেক্সোফেনাডিন(Fexofenadine) হলো দ্বিতীয় প্রজন্মের এন্টিহিস্টামিন যা অ্যালার্জিক রাইনাইটিস বা হেই ফিভার, আর্টিকেরিয়া, নাসারন্ধ্র বন্ধ হয়ে আসা প্রভৃতি ক্ষেত্রে এটি ব্যবহার করা হয়।
এটি খুব অল্প পরিমাণে ব্লাড-ব্রেইন ব্যারিয়ার অতিক্রম করে ফলে ঝিমুনি করে না।
কেউ কেউ এটাকে তৃতীয় প্রজন্মের অ্যান্টিহিস্টামিন বলে থাকেন যদিও সেটা নিয়ে বেশ বিতর্ক আছে।
ব্যবহার
অ্যালার্জিক রাইনাইটিস বা হেই ফিভার, সাইনুসাইটিস, আর্টিকেরিয়া, নাসারন্ধ্র বন্ধ হয়ে আসা,নাক দিয়ে অনবরত জল পড়া,অনবরত হাঁচি, চোখ ও ত্বক চুলকানো, চোখ চুলকানো প্রভৃতি ক্ষেত্রে প্রতিষেধক রূপে এটি ব্যবহার করা হয়।
পার্শ্বপ্রতিক্রিয়া
প্রধান পার্শ্বপ্রতিক্রায়াসমূহ হচ্ছে মাথাব্যথা, কোমর ব্যথা, মিয়োসিস বা চোখের মণি ছোট হয়ে আসা, তন্দ্রাচ্ছন্নতা, উদ্বিগ্নতা, অনিদ্রা, কাশি, জ্বর,ক্লান্তি, ওটাইটিস মিডিয়া বা মধ্যকর্ণের প্রদাহ প্রভৃতি। সেটিরিজিন-এর চেয়ে ফেক্সোফেনাডিনের অর্ধায়ু কম ফলে এটি দিনে দুইবার দেওয়ার প্রয়োজন হতে পারে। তবে ফেক্সোফেনাডিনের চেয়ে সেটিরিজিন সেবনে ঝিমুনি বেশি হয়। ফেক্সোফেনাডিন আপেল, কমলা বা আঙ্গুর ফলের রসের সাথে খাওয়া ঠিক না কারণ এগুলো এর শোষণ কমিয়ে দিতে পারে।  আঙ্গুরের রস রক্তে ফেক্সোফেনাডিনের ঘনত্ব কমিয়ে দেয়।. ফেক্সোফেনাডিন সেবনের ১৫ মিনিটের মধ্যে অ্যালুমিনিয়াম বা ম্যাগনেসিয়াম সমৃদ্ধ অ্যান্টাসিড সেবন করলে ফেক্সোফেনাডিনের শোষণ ৫০% পর্যন্ত কমে যেতে পারে।
বনেয়ার ফুটবল ফেডারেশন
বনেয়ার ফুটবল ফেডারেশন (Federashon Futbòl Boneriano) বনেয়ারে ফুটবলের নিয়ন্ত্রক সংস্থা। ১৯৬০ সালে আধুনিক ফেডারেশন প্রতিষ্ঠিত হওয়ার আগে বেশ কয়েকটি ফেডারেশন পুনরাবৃত্তি করা হয়েছিল এবং ভেঙে হয়েছিল।
১৯ এপ্রিল ২০১৩, তারা কনকাকাফের সহযোগী সদস্য হিসাবে অধিভুক্ত হন। ১০ জুন ২০১৪, বোনায়ার কনকাকাফের পূর্ণ সদস্য হন।
জুডি ডেভিস
জুডিথ ডেভিস (জন্ম ২৩ এপ্রিল ১৯৫৫) হলেন একজন অস্ট্রেলীয় অভিনেত্রী। তিনি চলচ্চিত্র, টেলিভিশন ও মঞ্চে তার কাজের জন্য পরিচিত। ৪০ বছরের অধিক সময়ের কর্মজীবনে তিনি তার বৈচিত্রময় কাজের জন্য তার প্রজন্মের অন্যতম সেরা অভিনেত্রী হিসেবে গণ্য এবং তার একাধিক কাজের সহকর্মী উডি অ্যালেন তাকে "বিশ্বের অন্যতম উত্তেজনাকর অভিনেত্রী" বলে অভিহিত করেন।  তিনি একাধিক পুরস্কার অর্জন করেছেন, তন্মধ্যে রয়েছে আটটি অস্ট্রেলিয়ান একাডেমি অব সিনেমা অ্যান্ড থিয়েটার আর্টস পুরস্কার, তিনটি প্রাইমটাইম এমি পুরস্কার, দুটি বাফটা পুরস্কার ও দুটি গোল্ডেন গ্লোব পুরস্কার; এছাড়া তিনি দুটি একাডেমি পুরস্কারের মনোনয়ন পেয়েছেন।
ডেভিস ১৯৭৭ সালে ন্যাশনাল ইনস্টিটিউট অব ড্রামাটিক আর্ট থেকে স্নাতক সম্পন্ন করেন, সেখানে তিনি রোমিও অ্যান্ড জুলিয়েট নাটকে মেল গিবসনের বিপরীতে অভিনয় করেছিলেন। ডেভিস অস্ট্রেলিয়াতেই অধিকাংশ মঞ্চনাটকে কাজ করেছেন, তন্মধ্যে রয়েছে পিয়াফ (১৯৮০), হেডা গ্যাবলার (১৯৮৬), ভিক্টরি (২০০৪) ও দ্য সিগাল (২০১১)। এছাড়া তিনি ১৯৮২ সালে লন্ডনে ইনসিগনিফিক্যান্ট নাটকে অভিনয় করেছিলেন, এই কাজের জন্য তিনি শ্রেষ্ঠ অভিনেত্রী বিভাগে লরন্স অলিভিয়ে পুরস্কারে মনোনীত হয়েছিলেন, এবং ১৯৮৯ সালে লস অ্যাঞ্জেলেসে হ্যাপগড নাটকে অভিনয় করেছিলেন। তিনি ২০১৭ সালে ন্যাশনাল ইনস্টিটিউট অব ড্রামাটিক আর্টে ফিরে আসেন এবং লাভ অ্যান্ড মানি নাটকের নির্দেশনা প্রদান করেন।
তিনি মাই ব্রিলিয়ান্ট ক্যারিয়ার (১৯৭৯) চলচ্চিত্রে অভিনয়ের জন্য শ্রেষ্ঠ অভিনেত্রী ও শ্রেষ্ঠ সম্ভাবনাময় অভিনেত্রী বিভাগে দুটি বাফটা পুরস্কার অর্জন করেন। তিনি উইন্টার অব আওয়ার ড্রিমস (১৯৮১) চলচ্চিত্রের জন্য শ্রেষ্ঠ অভিনেত্রী বিভাগে এবং হুডউইঙ্ক (১৯৮১) চলচ্চিত্রের জন্য শ্রেষ্ঠ পার্শ্ব অভিনেত্রী বিভাগে দুটি অস্ট্রেলিয়ান ফিল্ম ইনস্টিটিউট পুরস্কার লাভ করেন। তিনি আ প্যাসেজ টু ইন্ডিয়া (১৯৮৪) চলচ্চিত্রে অভিনয়ের জন্য শ্রেষ্ঠ অভিনেত্রী বিভাগে এবং হাজবেন্ডস অ্যান্ড ওয়াইভস (১৯৯২) চলচ্চিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। এর ফলে তিনি এই দুই বিভাগে অস্কারে মনোনীত প্রথম অস্ট্রেলীয় এবং অস্কারে মনোনীত চতুর্থ অস্ট্রেলীয় অভিনেত্রী।
ধুবইল ইউনিয়ন
ধুবইল ইউনিয়ন বাংলাদেশের খুলনা বিভাগের কুষ্টিয়া জেলায় অবস্থিত মিরপুর উপজেলার অন্তর্গত একটি ইউনিয়ন। এটি ২৫.৩৮ কিমি২ (৯.৮০ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৫,১৭৮ জন। ইউনিয়নটিতে মোট গ্রামের সংখ্যা ১১টি ও মৌজার সংখ্যা ৯টি।
হরষপুর ইউনিয়ন
হরষপুর বাংলাদেশের ব্রাহ্মণবাড়িয়া জেলার অন্তর্গত বিজয়নগর উপজেলার একটি ইউনিয়ন।
আয়তন
হরষপুর ইউনিয়নের আয়তন ৭,০৮৩ একর (২৮.৬৬ বর্গ কিলোমিটার)।
জনসংখ্যার উপাত্ত
২০১১ সালের আদমশুমারি অনুযায়ী হরষপুর ইউনিয়নের মোট জনসংখ্যা ৩৩,৪৫২ জন। এর মধ্যে পুরুষ ১৫,৯৩৬ জন এবং মহিলা ১৭,৫১৬ জন। মোট পরিবার ৬,৪০২টি। জনসংখ্যার ঘনত্ব প্রতি বর্গ কিলোমিটারে প্রায় ১,১৬৭ জন।
অবস্থান ও সীমানা
বিজয়নগর উপজেলার উত্তর-পূর্বাংশে হরষপুর ইউনিয়নের অবস্থান। এ ইউনিয়নের দক্ষিণে পাহাড়পুর ইউনিয়ন; পশ্চিমে ইছাপুরা ইউনিয়ন, চান্দুরা ইউনিয়ন ও বুধন্তি ইউনিয়ন; উত্তরে বুধন্তি ইউনিয়ন ও হবিগঞ্জ জেলার মাধবপুর উপজেলার আদাঐর ইউনিয়ন এবং পূর্বে হবিগঞ্জ জেলার মাধবপুর উপজেলার বহরা ইউনিয়ন, চৌমুহনী ইউনিয়ন ও ধর্মঘর ইউনিয়ন অবস্থিত।
প্রশাসনিক কাঠামো
হরষপুর ইউনিয়ন বিজয়নগর উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম বিজয়নগর থানার আওতাধীন। এটি জাতীয় সংসদের ২৪৫নং নির্বাচনী এলাকা ব্রাহ্মণবাড়িয়া-৩ এর অংশ।
শিক্ষা ব্যবস্থা
২০১১ সালের আদমশুমারি অনুযায়ী হরষপুর ইউনিয়নের সাক্ষরতার হার ৩৯.৩%।
হাট-বাজার
দেওয়ান বাজার
প্রতাপগড় রাজ্য
পূর্ব বাংলাদেশ ও ভারতের মধ্যে আধুনিক সীমানা গঠনকারী পার্বত্য বনাঞ্চলকে কেন্দ্র করে, পরবর্তীতে প্রতাপগড় গঠিত ভূমিগুলি প্রাথমিকভাবে ত্রিপুরার শাসকদের নিয়ন্ত্রণে ছিল এবং প্রধানত হিন্দু উপজাতিদের দ্বারা অধ্যুষিত ছিল। এটি বিশ্বাস করা হয় যে খ্রিস্টীয় পঞ্চদশ শতাব্দীর শেষের বছরগুলিতে, অঞ্চলটি   তুর্কমেন বংশের রাজা মালিক প্রতাপ কর্তৃক পৃথক করা হয়েছিল, যিনি রাজ্যটি প্রতিষ্ঠা করেছিলেন তাঁর নিজের নামে রাজ্যটির নামকরণ করেছিলেন।  তাঁর নাতি মির্জা মোহাম্মদ বায়োজিদ খাঁ ওরফে  সুলতান বাজিদ এর শাসনামলে প্রতাপগড় রাজ্যটি সিলেটের মধ্যে প্রভাবশালী  রাজ্য হয়ে উঠেছিল এবং একটি উল্লেখযোগ্য সাংস্কৃতিক কেন্দ্রে পরিণত হয়েছিল। এটি একটি উল্লেখযোগ্য সামরিক শক্তিতে পরিণত হয়েছিল। কাছাড়ের শক্তিশালী রাজ্যকে পরাজিত করার পাশাপাশি বাংলার আধিপত্যের বিরুদ্ধে লড়াই করেছিল। এবং  কিছু  সময়ের জন্য  সিলেট দখল করেছিল।
প্রতাপগড় এর শাসক পরিবার পরে কেবল ব্রিটিশদের অধীনে জমিদার হিসাবে এই এলাকা  শাসন করেছিলেন। যাইহোক, এই  রাজ্যের উত্তরাধিকারীরা  এই অঞ্চলে একটি উল্লেখযোগ্য প্রভাব অব্যাহত রেখেছিল, এর নামটি এই অঞ্চলের পরবর্তী প্রশাসনিক বিভাগ এবং এর ইতিহাস এবং কিংবদন্তিগুলি স্থানীয় জনগণের মধ্যে মৌখিক ঐতিহ্য হিসাবে বেঁচে ছিল।
শাহজালাল নামক ইয়েমেন থেকে আসা একজন মুসলিম সুফি সাধক ১৩০৩ সালে শ্রীহট্ট বা সিলেট জয় করার পর সিলেটের সাথে করিমগঞ্জের বৃহৎ এলাকাটি বঙ্গ সুলতানির অধীনে চলে যায়। সেইসময় এখানে পুরা নামক একজন সামন্ত রাজার রাজ্য ছিল। সেটি বদরপুর বুন্দাশিল,চাপঘাট এলাকা বা আরো বেশী বিস্তৃত ছিল বলে জানা যায় । এই পুরো অঞ্চলটি তখন ত্রিপুরার রাজার অধীনে ছিল। এই অঞ্চল তখন ও শ্রীহট্ট বা সিলেটের সাথে বঙ্গ সুলতানীর অধীনে যায়নি ত্রিপুরার রাজার অধীনে ছিল । চতুরদশ শতাব্দীর শেষভাগে মির্জা মালিক মোহাম্মদ তুরাণির অধীনে আসা বৃহৎ তুর্কি বাহিনী এই অঞ্চলের বদরপুর শহর দখল করে। তুরাণি নিজেকে রাজা ঘোষণা করেন ও পরাজিত ত্রিপুর শাসক পুরারাজার কন্যা উমাবতীকে বিয়ে করেন ও পুরা রাজার রাজ্যটির মালিক হোন । সেই পরিবারটির পরবর্তী বংশধর মির্জা মালিক মজলিশ পরতাব খাঁ লোকমুখে মালিক প্রতাপ নামে পরিচিত ছিলেন।তিনি সমগ্র পাথারকান্দি, নিলামবাজার , বারইগ্রাম এলাকা সহ জয় করে তাদের সাম্রাজ্য অনেকদূর বিস্তৃত করেছিলেন ও নিজের নামে রাজ্যটির নামকরণ করেছিলেন পরতাবগড় পরে লোকমুখে সেটি হয়ে যায় প্রতাপগড় । পরে হুসেন শাহের রাজত্বকালে পরতাবগড় বা (১৪৮৩-১৫১৯) প্রতাপগড় বলে পরিচিত রাজ্যটি ও বঙ্গ সুলতানির অধীনে চলে আসে। হুসেন শাহ ও তার পুত্র মাহমুদ শাহের যথাক্রমে কালিগঞ্জ ও সুপ্রাকান্দিতে পাওয়া লিপি সমগ্র অঞ্চলটির বঙ্গ সুলতানি শাসনের অধীনে থাকা প্রমাণ করে। এই রাজ্যের রাজা মির্জা মোহাম্মদ বায়োজিদ খাঁ ওরফে সুলতান বাজিদ রাজ্যটিকে আরো বিস্তৃত করে নিজেকে পরতাবগড় বা প্রতাপগড় ও সিলেটের রাজা ও সুলতান ঘোষণা করেন। তাই লোকমুখে আজো তিনি সুলতান বাজিদ নামে পরিচিত। পঞ্চখন্ড ও এই পরতাবগড় বা লোকমুখে প্রতাপগড় হয়ে যাওয়া রাজ্যটির অংশ ছিল তাই আইন ই আকবর ই নামক গ্রন্থে পরতাবগড় পঞ্জখন্ড নামটি একসাথে লিখা আছে। ফার্সিতে পাঁচ বা পঞ্চ সংখ্যাটিকে পঞ্জ বলা হয় তাই পঞ্চখণ্ড কে পঞ্জখন্দ বা পঞ্জখন্ড লিখা।সিলেটের সাথে এই অঞ্চলটি ১৫৭৬ সালে সম্রাট আকবরের রাজত্বকালে মোঘল বা মোগল সাম্রাজ্যের অধীনে আসে। আইন-ই-আকবরীর মতে, রাজ্যটির বেশীর ভাগ অঞ্চল মোঘল বা মোগল সিলহাট সরকারের অধীনে পরতাবগড় বা প্রতাপগড় রাজমহলে রাখা হয়েছিল। জেলাটি মোগল বা মোঘল সিলহট সরকার ও বাংলা সুবাহর অংশ হিসেবে ছিল।
উত্তরাধিকার : প্রতাপগড় রাজ্য নিজেদের মধ্যে ভাগ হয়ে কয়েকটি পরগণা বা এলাকায় পর্যবসিত হয়েছিল। প্রতাপগড় রাজবংশের উত্তরাধিকারী লোকদের নামে বিভিন্ন তালুক এর নাম আছে । সিলেটের সুলতান ও প্রতাপগড় এর রাজা মির্জা মোহাম্মদ বায়োজিদ খাঁ এর ছেলেদের উত্তরাধিকারী গণ প্রতাপগড়, জফরগড় ও পাথারিয়া পরগণাতে বর্তমান ছিলেন ও আছেন। প্রতাপগড় এ সুলতান মোহাম্মদ , জফরগড় এ সিরাজউদ্দিন মোহাম্মদ , কাছাড় এ তালিব মোহাম্মদ  ওরফে তালিব মোহাম্মদ ঠাকুর  এবং পাথারিয়া তে মালিক মোহাম্মদ ও মির্জা জাহিদ খাঁ এর বংশধর গণ আজ ও জীবিত আছেন।
প্রতাপগড়ের জমিদার : প্রতাপগড় রাজ্য নিজেদের মধ্যে ভাগ হয়ে কয়েকটি পরগণা বা এলাকায় পর্যবসিত হয়েছিল। প্রতাপগড় রাজবংশের  উত্তরাধিকারী  লোকদের  নামে বিভিন্ন তালুক এর নাম আছে ।  সিলেটের সুলতান ও প্রতাপগড় এর  রাজা মির্জা   মোহাম্মদ বায়োজিদ খাঁ এর ছেলেদের  উত্তরাধিকারী গণ  প্রতাপগড়, জফরগড় ও পাথারিয়া পরগণাতে বর্তমান ছিলেন ও আছেন। প্রতাপগড় এ সুলতান মোহাম্মদ , জফরগড় এ সিরাজউদ্দিন মোহাম্মদ, কাছাড় এ তালিব মোহাম্মদ ওরফে  তালিব মোহাম্মদ ঠাকুর  এবং পাথারিয়া তে মালিক মোহাম্মদ ও   মির্জা জাহিদ খাঁ এর বংশধর গণ আজ ও জীবিত আছেন।
নিখিল ভারত মুসলিম মজলিসে মুশাওয়ারাত
নিখিল ভারত মুসলিম মজলিসে মুশাওয়ারাত (এআইএমএমএম বা এমএমএম) ভারতের বিভিন্ন মুসলিম সংগঠনের একটি ঐক্যজোট। ১৯৬৪ সালে লখনউয়ের ইসলামি শিক্ষাপ্রতিষ্ঠান দারুল উলুম নদওয়াতুল উলামাতে দুই দিনের (৮-৯ আগস্ট) এক সভায় মজলিসে মুশাওয়ারাত আনুষ্ঠানিকভাবে চালু করা হয়। সৈয়দ আবুল হাসান আলী নদভিসহ বেশ কয়েকজন শীর্ষস্থানীয় মুসলিম পণ্ডিত ও আলেম এই বৈঠকে অংশ নেন এবং স্বাধীনতা সংগ্রামী এবং জওহরলাল নেহেরুর মন্ত্রিসভার একজন সদস্য সৈয়দ মাহমুদ এর প্রথম সভাপতি নির্বাচিত হন। ১৯৬০-এর দশকের শুরুতে সাম্প্রদায়িক দাঙ্গার পরিপ্রেক্ষিতে এটি একটি পক্ষসমর্থক দল হিসাবে প্রতিষ্ঠিত হয়েছিল।
উৎপত্তি ও ইতিহাস
মুসলিম সংগঠন ও জাতীয় খ্যাতিসম্পন্ন প্রতিষ্ঠানসমূহের শীর্ষ ফোরাম নিখিল ভারত মুসলিম মজলিসে মুশাওয়ারাত (এআইএমএমএম) ১৯৬৪ সালের ৮-৯ আগস্ট লখনউয়ের দারুল উলুম নদওয়াতুল উলামাতে অনুষ্ঠিত কমিউনিটি নেতাদের একটি প্রতিনিধি সভায় প্রতিষ্ঠিত হয়, যার উদ্বোধন করেন আবুল হাসান আলী নদভি এবং সভাপতিত্ব করেন সৈয়দ মাহমুদ।তাদের ছাড়াও আতিকুর রহমান উসমানী, আবুল লাইস ইসলাহী, ক্বারী মুহাম্মদ তৈয়ব, কালব-ই-আবিদ, সৈয়দ মিনাতুল্লাহ রহমানি, মুহাম্মদ মুসলিম, মাওলানা জান মূহাম্মদ এবং ইব্রাহিম সুলাইমান শেঠ মুখ্য ভূমিকা পালন করেন।
এটি বিহার ও ওড়িশায় ঘটিত বৃহৎ আকারের সাম্প্রদায়িক দাঙ্গার প্রেক্ষিতে গঠিত হয়েছিল, প্রতিনিধি দলটি তখন ক্ষতিগ্রস্তদের সান্ত্বনা দিতে এবং সম্প্রদায়ের মধ্যে শান্তিপূর্ণ সহাবস্থানের উন্নয়নে ক্ষতিগ্রস্ত এলাকা পরিদর্শন করেছিল। মুশাওয়ারাত শব্দের অর্থ আরবি, যার অর্থ পরামর্শ।এআইএমএমএম এর উদ্দেশ্য হল বিভিন্ন মুসলিম সংগঠনের জন্য একটি সমন্বিত কর্মস্থল প্রদানের লক্ষ্যে কাজ করা যাতে তারা সম্মিলিতভাবে চিন্তা করতে পারে, কথা বলতে পারে, যেকোন পরিকল্পনা যেন সকলের সম্মতিক্রমে হয়। এআইএমএমএম ৩১ আগস্ট, ২০১৫ তারিখে নয়াদিল্লির ইন্ডিয়া ইসলামিক কালচারাল সেন্টারে সুবর্ণ জয়ন্তী উদযাপন করে। অনুষ্ঠানের উদ্বোধন করেন ভারতের উপ-রাষ্ট্রপতি মহম্মদ হামিদ আনসারি।
কাঠামো
এআইএমএমএম-এর চার স্তরের কাঠামো রয়েছে, জাতীয় মাজালিসে মুশাওয়ারাত (কেন্দ্রীয় সংস্থা), রাজ্য, জেলা এবং শহর পর্যায়ে এবং সমস্ত স্তরগুলি কেন্দ্রীয় সংস্থার সাথে সাংগঠনিকভাবে সংযুক্ত।জাতীয় পর্যায়ে এআইএমএমএম-এর প্রধান অঙ্গগুলি হল সুপ্রিম গাইডেন্স কাউন্সিল, মারকাজি মজলিসে মুশাওয়ারাত, মারকাজি মজলিসে আমলা এবং পদাধিকারীরা।
এআইএমএমএম- এর সভাপতি
সমাজসেবা ও সংস্কার
নিখিল ভারত মুসলিম মজলিসে মুশাওয়ারাত তিন তালাক ইস্যু শোনার জন্য গঠিত ভারতের সুপ্রিম কোর্টের পাঁচ-বেঞ্চ কমিটিতে জমা দেওয়া হলফনামায় আহলে হাদিস এবং জাফরি (শিয়া) সম্প্রদায়, যারা মুসলিম সম্প্রদায়ের মধ্যে দুটি প্রধান দন্দ্ব গঠন করে, তাদের দ্বারা প্রচলিত তালাকপদ্ধতির উল্লেখ না করার জন্য অল ইন্ডিয়া মুসলিম পার্সোনাল ল বোর্ডের সমালোচনা করেছে।
মুশাওয়ারতের সভাপতি নাভাইদ হামিদ প্রধানমন্ত্রী নরেন্দ্র মোদীকে একটি খোলা চিঠি লিখেছিলেন যাতে গোহত্যা নিষেধাজ্ঞা এবং আরএসএস সহ বিভিন্ন সংগঠিত গোষ্ঠীর দ্বারা সৃষ্ট ভয়ের প্রেক্ষাপটে দেশের উন্নয়নে তার দৃষ্টি আকর্ষণ করা হয়।
এআইএমএম ভারতে মুসলমানদের শিক্ষার জন্য সরকারের সুপারিশকেও সাধুবাদ জানায় এবং এ ব্যাপারে আশাবাদী ছিল।
উলিপুর মহারাণী স্বর্ণময়ী উচ্চবিদ্যালয় ও মহাবিদ্যালয়
উলিপুর মহারানী স্বর্ণময়ী উচ্চ বিদ্যালয় ও মহাবিদ্যালয় বাংলাদেশের রংপুর বিভাগের কুড়িগ্রাম জেলার উলিপুর উপজেলা শহরে অবস্থিত একটি মাধ্যমিক, কারিগরি ও উচ্চমাধ্যমিক শিক্ষা প্রতিষ্ঠান। এটি দেশের উত্তরাঞ্চলের একটি ঐতিহ্যবাহী ও স্বনামধন্য শিক্ষাপ্রতিষ্ঠান।
প্রতিষ্ঠা ও নামকরণ
thumb|250px|left|পুরোনো একাডেমিক ভবন
প্রায় দুই শতক পূর্বে ব্রিটিশ শাসনামলে, ১৮৬৮ খ্রিষ্টাব্দে তৎকালীন অত্র অঞ্চলের জমিদারপত্নী মহারাণী স্বর্ণময়ীর নামানুসারে এটি প্রতিষ্ঠিত হয়। শিক্ষা-দীক্ষায় পশ্চাদপর উত্তরাঞ্চলের শিক্ষার প্রসার ও মানোন্নয়নের মহৎ উদ্দেশ্যে মহারানী তার জমিদারী ও সকল স্থাবর-অস্থাবর সম্পত্তি বিদ্যালয়টিকে দান করে যান। প্রথমদিকে মহারানীর বাসভবনটি একাডেমিক ভবন হিসেবে ব্যবহৃত হয় বহুদিন। ধীরে ধীরে এর আশেপাশে গড়ে ওঠে অন্যান্য ভবন ও স্থাপনাগুলো।
শিক্ষার ইতিহাস
thumb|250px|right|প্রাক্তন শিক্ষক ও কর্মচারী, ১৯৬৮-৬৯ বিদ্যালয়টি প্রথমে উচ্চবিদ্যালয় হিসেবে যাত্রা শুরু করলেও ১৯৯৭ সালে এতে কারিগরি ও ১৯৯৯ সালে মহাবিদ্যালয় শাখা অন্তর্ভুক্ত হয়। প্রতিষ্ঠাকাল থেকেই সকল ধর্মের শিক্ষার্থী এখানে অধ্যয়নের সুযোগ পেতো। দরিদ্র শিক্ষার্থীদের বৃত্তি ও অন্যান্য সুবিধা দিয়ে বিদ্যাশিক্ষায় উৎসাহিত করা হতো। অঞ্চলটি কিছুটা পশ্চাদপরায়ন ও অবহেলিত হওয়ায় এখানে নারী শিক্ষার তেমন প্রসার ঘটেনি বলে বহুকাল এতে নারীশিক্ষা কার্যক্রম বন্ধ ছিলো। সম্প্রতি নারীরাও সমানভাবে এখানে অধ্যয়নের সুযোগ পাচ্ছে।
ধারণা করা হয়, প্রতিষ্ঠাকালে এ বিদ্যাপীঠের প্রথম প্রধানশিক্ষক ছিলেন ‘কবিশেখর কালিদাস রায়’। দুই শতক যাবত বিদ্যালয়টিতে দেশের বহু গুনী পণ্ডিত ও শিক্ষাচার্য্যরা বিদ্যাদান করেছেন। উনিশ শতকের মধ্যভাগে উত্তরাঞ্চলের স্বনামধন্য পণ্ডিত সৈয়দ হামিদুর রহমান প্রতিষ্ঠানপ্রধান হিসেবে যোগদান করে এটির অবকাঠামো, পরিবেশ ও শিক্ষার মানের বৈপ্লবিক পরিবর্তন সাধন করেন। পরবর্তীতে মোঃ আবুল কাশেম ও ধীরেন্দ্রনাথ মজুমদার প্রমুখের ন্যায় প্রধানশিক্ষকের হাতে এটি আরো পূর্নতা পায়।
এ বিদ্যালয়ে অধ্যায়ন করেছেন বহু গুনীজন, পাঠলাভ করে প্রতিষ্ঠিত হয়েছেন বহু সাধারন শিক্ষার্থী। একসময় সমগ্র উত্তরাঞ্চলের দূর-দূরান্ত থেকে শিক্ষার্থীরা এখানে বিদ্যালাভ করতে আসতো। এ বিদ্যাপীঠকে ঘিরে উলিপুর জনপদটি শিক্ষানগরী হিসেবে সুপরিচিতি লাভ করে।
বিবরন
বাম|থাম্ব|250x250পিক্সেল|বর্তমান একাডিমক ভবন ও পাশে অধ্যক্ষ ভবন শহর সংলগ্ন এই বিদ্যালয়ের প্রাচীন মূলভবনটি ছিলো একটি দ্বিতল-দ্বিমুখী ভবন, যেটি বর্তমানে সংস্কারকল্পে ভেঙ্গে ফেলা হয়েছে। বর্তমানে সেস্থলে একটি নতুন ত্রিতল ভবন স্থাপিত হয়েছে। শিক্ষক-কর্মকর্তাদের জন্য একটি আলাদা ভবন সহ আরো পাঁচটি একাডেমিক ভবন রয়েছে। উচ্চবিদ্যালয়, কারিগরি ও মহাবিদ্যালয় শাখার জন্য রয়েছে আলাদা আলাদা ভবন ও ক্লাশরুম। এর পাশে একটি সরকারী প্রাথমিক বিদ্যালয় রয়েছে, যেটি একি নাম বহন করলেও প্রশাসন থেকে আলাদা।
বিদ্যালয়টি লাইব্রেরী, পর্যাপ্ত কম্পিউটার ও ল্যাব সুবিধা সরবরাহ করে। এছাড়া শিক্ষক-ছাত্রছাত্রীদের সুবিধার্থে নিজস্ব ক্যান্টিন ও গ্যারেজও রয়েছে। মূল ভবনের সামনে একটি সুবিশাল খেলার মাঠ ও দুটি পুকুর আছে। বিদ্যালয়টিতে খেলাধুলা ও শরীরচর্চার পর্যাপ্ত সুযোগ-সুবিধা রয়েছে। ধর্মচর্চার জন্য বিদ্যালয়ের পাশেই উলিপুর শাহী মসজিদ ও বিদ্যালয়ের নিজস্ব মন্দির রয়েছে। ধর্মীয় উৎসবগুলো এখানে যথাযথ মর্যাদার সাথে পালিত হয়।
বর্তমানে এখানে প্রায় সহস্রাধিক শিক্ষার্থী অধ্যয়ন করে। শিক্ষক-কর্মকর্তার সংখ্যা প্রায় একশত। উচ্চবিদ্যালয়, কারিগরি ও মহাবিদ্যালয় শাখাত্রয় আলাদা অবকাঠামো নিয়েও পাশাপাশি এগিয়ে চলছে শিক্ষাদানের মহান ব্রত নিয়ে। প্রতিবছর বিভিন্ন প্রতিযোগীতামূলক পরীক্ষায় এ বিদ্যালয়ের ফলাফল ইর্ষনীয়। জুনিয়র বৃত্তি, মাধ্যমিক ও উচ্চমাধ্যমিকে এর সাফল্য অত্র জেলায় শীর্ষস্থানীয়।
প্রশাসন
এটি একটি বেসরকারী শিক্ষা প্রতিষ্ঠান। মহাবিদ্যালয়ে উন্নীত হবার পর থেকে এটি একজন অধ্যক্ষ ও গভর্নিং বডির সদস্যদের দ্বারা পরিচালিত হয়। এছাড়া স্থানীয় বিদ্যানুরাগী, সমাজকর্মী ও রাজনৈতিক ব্যক্তিত্বের সহোযোগীতা এর শিক্ষার মানোন্নয়োনে অবদান রেখে আসছে দীর্ঘদিন ধরে।
চার্লস বেইলি
স্যার চার্লস স্টুয়ার্ট বেইলি, GCIE, KCSI, ISO (১৭ মার্চ ১৮৫৪- ১৯ সেপ্টেম্বর ১৯৩৫) ছিলেন ভারতের একজন ব্রিটিশ ঔপনিবেশিক প্রশাসক।
ইস্ট ইন্ডিয়া কোম্পানির বেঙ্গল ক্যাভালরির ক্যাপ্টেন ড্যানিয়েল বেইলির ছেলে এবং উইলিয়াম বাটারওয়ার্থ বেইলির নাতি, বেইলি হ্যারো স্কুল এবং হাইডেলবার্গ বিশ্ববিদ্যালয়ে ছাত্র ছিলেন। ১৮৭৭ সালে তিনি ভারতীয় সিভিল সার্ভিসে প্রবেশ করে।
ভারতে, বেইলি বাংলা ও ভারত সরকারের আন্ডার সেক্রেটারি ছিলেন। বিকানেরের রাজনৈতিক এজেন্ট, থাগি ও ডাকাতির দমনের জন্য অপারেশনের সাধারণ সুপারিন্টেন্ডেন্ট, মধ্য ভারতের গভর্নর-জেনারেলের এজেন্ট, পূর্ব বাংলা ও আসামের লেফটেন্যান্ট-গভর্নরের দায়িত্ব পালন করা; হায়দ্রাবাদের বাসিন্দা, ১৯১২ সাল পর্যন্ত পূর্ব বাংলা ও আসামের লেফটেন্যান্ট-গভর্নর এবং ১৯১২ থেকে ১৯১৫ সাল পর্যন্ত বিহার ও উড়িষ্যার প্রথম লেফটেন্যান্ট-গভর্নর। তিনি ১৯১৫ থেকে ১৯২৪ সাল পর্যন্ত ভারতীয় কাউন্সিলের সদস্য ছিলেন।
ভারতের জাতীয় পুরস্কার ও সম্মাননার তালিকা
ভারতে প্রদান করা বিভিন্ন জাতীয় পুরস্কার ও সম্মাননার একটি তালিকা নিচে প্রদান করা হল।
ভারতরত্ন
ভারতরত্ন ভারতে প্রদান করা সর্বোচ্চ অসামরিক সম্মান। সাহিত্য, কলা, বিজ্ঞান, সমাজসেবা ইত্যাদি ক্ষেত্রত বিশিষ্ট সেবাদানকারী ব্যক্তিকে এই সম্মাননা প্রদান করা হয়। কেবল ভারতের ব্যক্তিকে নয়, বিদেশী ব্যক্তি যেমন: খান আব্দুল গফর খান (পাকিস্তান), নেলসন ম্যান্ডেলা (দক্ষিণ আফ্রিকা) ইত্যাদিকে এই সম্মানে বিভূষিত করা হয়েছে। ১৯৫৪ সালে প্রথমবার ভারত রত্ন প্রদান করা হয়। সেই বছর চক্রবতী রাজা গোপালাচারী, সর্বপল্লী রাধাকৃষ্ণণ ও চন্দ্রশেখর ভেঙ্কট রমনকে এই সম্মাননা দেওয়া হয়েছিল।
পদ্ম সম্মাননা
সাহিত্য, সংস্কৃতি, বিজ্ঞান, ক্রীড়া, মানবসেবা ইত্যাদি দিকে খ্যাতি অর্জন করা ও বিশিষ্ট সেবা প্রদানকারী ব্যক্তিকে ভারত সরকার পদ্ম সম্মাননা প্রদান করে। তিনধরনের পদ্ম সম্মাননা প্রদান করা হয়। সেগুলি হল -- এই তিন প্রকারের স্মারক গোলাপী রিবনর সাথে প্রাপ্যজনকে দেয়া হয়। ১৯৫৪ সাল থেকে পদ্ম সম্মাননা প্রদান করে আসা হচ্ছে। অবশ্য কেন্দ্র সরকারের পরিবর্তনের জন্য ১৯৭৭ সালের আগস্ট মাস থেকে ১৯৮০ সালের জানুয়ারী পর্যন্ত ও ন্যায়ালয়র একটি নির্দেশের জন্য ১৯৯৩ সাল থেকে ১৯৯৭ সাল পর্যন্ত এই সম্মাননা প্রদান করা হয়নি৷ এক বিশেষ অনুষ্ঠানের মাধ্যমে ভারত-এর রাষ্ট্রপতি এই সম্মাননা সমূহ প্রদান করেন ।
যুদ্ধকালীন বীরত্বের পুরস্কার
পরমবীর চক্র ভারতের সর্বোচ্চ সামরিক সম্মাননা পুরস্কার। যুদ্ধক্ষেত্রে শক্রুর সম্মুখীন হয়ে অতুলনীয় সাহস ও আত্মত্যাগ প্রদর্শনের স্বীকৃতস্বরূপ এই পদক দেওয়া হয়। আজ পর্যন্ত এই বীরত্বের পুরস্কার ২১ জনকে প্রদান করা হয়েছে। পদকপ্রাপকের মধ্যে ১৪ জনকে মরণোত্তর পদক প্রদান করা হয়েছে। পরমবীর চক্রের প্রথম প্রাপক ছিলেন ভারতীয় সেনাবাহিনীর কুমায়ুন রেজিমেন্টের বীর সৈনিক মেজর সোমনাথ শর্মা। পরমবীর চক্র মার্কিন যুক্তরাষ্ট্রের মেডেল অফ অনার এবং যুক্তরাজ্যের ভিক্টোরিয়া ক্রসের সমতুল্য।
শান্তিকালীন পুরষ্কার
অশোক চক্র হল বীরত্বের জন্য দেওয়া সর্ব্বোচ্চ শান্তিকালীন সামরিক পদক। এই বীরত্বের পুরস্কার শান্তির সময়ে পরমবীর চক্রের সমতুল্য। অতি বিক্রম, সাহসিকতায় নিজের জীবন বলিদান দিয়ে হলেও শত্রুর বিরুদ্ধে লড়াই করা ব্যক্তিকে এই সম্মাননা প্রদান করা হয়। অশোক চক্রের প্রথম প্রাপক ছিলেন ভারতীয় সেনাবাহিনীর নায়েক নরবাহাদুর থাপা, হাবিলদার বচিত্তর সিং এবং ভারতীয় বিমানবাহিনীর ফ্লাইট লেফটেন্যান্ট সুহাস বিশ্বাস। ভারতের অন্যান্য সম্মাননা ছাড়াও সৈন্য বাহিনীতে বিশিষ্ট সেবা ও নাগরিকদের জীবন রক্ষা করার জন্য পরম বিশিষ্ট সেবা পদক, অতি বিশিষ্ট সেবা পদক, বিশিষ্ট সেবা পদক, জীবন রক্ষা পদক, সর্বোত্তম জীবন রক্ষা পদক, উত্তম জীবন রক্ষা পদক ইত্যাদি পুরস্কার দেওয়া হয়।।
সাহিত্য পুরস্কার
ভারতীয় জ্ঞানপীঠ পুরস্কার ভারতের সর্ব্বোচ্চ সাহিত্য-সম্মাননা। ইংরাজীকে ধরে ভারতের সংবিধানের অষ্টম অনুসূচীতে থাকা আধুনিক ভাষাসমূহের যেকোনো ভাষার সাহিত্য-ক্ষেত্রে বিশিষ্ট সৃষ্টিশীল কর্মের জন্য প্রতি বছর ভারতীয় জ্ঞানপীঠ পুরস্কার প্রদান করা হয়। ১৯৬৫ সাল থেকে এই পুরস্কার প্রদান চালু হয়েছে। এই পুরস্কারে আছে নগদ পাঁচ লাখ টাকা, একটি মানপত্র ও সরস্বতীর একটি ব্রোঞ্জের মূর্তি। শুরুতে, কোনো একটি নিদিষ্ট গ্রন্থর জন্যি লেখককে জ্ঞানপীঠ পুরস্কার প্রদান করা হত যদিও ১৯৮২ সাল থেকে লেখকের সামগ্রিক সাহিত্যকীর্তির মূল্যায়ন করে এই পুরস্কার প্রদানের নিয়ম প্রচলিত হয়।।
ভারতের আঞ্চলিক ভাষাসমূহের উত্কর্ষ ও বিকাশের জন্য সাহিত্য আকাদেমি প্রতিবছর এই পুরস্কার প্রদান করে আসছে। আকাদেমি তারলোকের দ্বারা স্বীকৃত ২২ টা ভাষার একাডেমী পুরস্কার দেয়। ১৯৯৫ সাল থেকে এই পুরস্কার প্রদান করে আসা হচ্ছে। । এই পুরস্কারের অর্থমূল্য ৪০ হাজার টাকা ও একটি তাম্রপত্র। মূল ভাষার উপরে অনূদিত গ্রন্থের জন্যও সাহিত্য আকাদেমি পুরস্কার প্রদান করা হয়।
ক্রীড়া এবং অ্যাডভেঞ্চার পুরষ্কার
এই পুরস্কার ১৯৯১-৯২ সাল থেকে প্রদান করে আসা হচ্ছে। ক্রীড়া ক্ষেত্রে বিশিষ্ট অবদান রাখা ব্যক্তিকে এই পুরস্কার প্রদান করা হয়। এই পুরস্কারে আছে নগদ তিন লাখ টাকা, একটি মেডেল ও একটি প্রশস্তি পত্র। এটি বর্তমানে মেজর ধ্যানচাঁদ পুরস্কার নামে পরিবর্তন করা হয়েছে ।
চলচ্চিত্র ও কলা
সর্বভারতীয় ও আঞ্চলিক ভাষার শ্রেষ্ঠ চলচ্চিত্রের বিভিন্ন দিকে প্রতি বছর বিভিন্ন পুরস্কার প্রদান করা হয়। সর্বভারতীয় ভিত্তিতে নির্বাচিত শ্রেষ্ঠ চলচ্চিত্রের জন্য স্বর্ণকমল ও অন্য আঞ্চলিক ভাষার চলচ্চিত্রের জন্য রজতকমল পুরস্কার প্রদান করা হয়।
ভারতীয় চলচ্চিত্রের জনকরূপে অভিহিত দাদাসাহেব ফালকের স্মৃতি রক্ষার্থে প্রতিবছর এই পুরস্কার প্রদান করা হয়। ভারতীয় চলচ্চিত্রর উত্কর্ষ ও বিকাশের জন্য উল্লেখনীয় কার্যাবলীর স্বীকৃতিস্বরূপ এই পুরস্কার দেওয়া হয়। ভারতীয় চলচ্চিত্রের সর্ব্বোচ্চ পুরস্কাররূপে স্বীকৃত এই পুরস্কারের অর্থমূল্য দুই লাখ টাকা। এর সাথে বিজয়ীকে একটি প্রশস্তি পত্র ও একটি আলোয়ান প্রদান করা হয়। ১৯৬৯ সাল থেকে এই পুরস্কার প্রদান করে আসা হচ্ছে।
রাজীব গান্ধী জাতীয় সদভাবনা পুরস্কার
শান্তি, সাম্প্রদায়িক সম্প্রীতি ও সন্ত্রাসবাদ বিরোধিতার জন্য কাজ করা ব্যক্তি বা সংন্থাকে এই পুরস্কার প্রদান করা হয়। ১৯৯২ সাল থেকে এই পুরস্কার প্রদান করে আসা হচ্ছে। ভারতের জাতীয় কংগ্রেসর দ্বারা প্রদত্ত এই পুরস্কারে আছে একটি প্রশস্তি পত্র ও ২.৫ লাখ টাকা।
ভারতেন্দু পুরস্কার
১৯৮৩ সাল থেকে ভারত সরকার সাংবাদিকতা, প্রকাশন, প্রচার ইত্যাদি ক্ষেত্রে দেওয়া বিশিষ্ট সেবার জন্য ভারতেন্দু পুরস্কার শুরু করেছে। প্রথম অবস্থায় এই পুরস্কার হিন্দী ভাষার লেখনির ক্ষেত্রেই দেওয়া হয়েছিল।
কমল কুমারী জাতীয় পুরস্কার
১৯৯০ সালে স্থাপিত কমল কুমারী ফাউণ্ডেসন সংস্কৃতি (সাহিত্য, শিক্ষা, চারুকলা ও পরিবেশনা কলা) ও বিজ্ঞান-প্রযুক্তির দিকে বিশিষ্ট অবদান রাখা ব্যক্তিকে এই পুরস্কার প্রদান করে। এই পুরস্কারে আছে এক লাখ টাকা, একটা ট্রফি ও একটি প্রশস্তি পত্র।
সিলেটের যুদ্ধ
সিলেটের যুদ্ধ বা সিলেটের আন্দোলন হচ্ছে একটি উল্লেখযোগ্য যুদ্ধ যা বাংলাদেশের স্বাধীনতা যুদ্ধ চলাকালীন সিলেটে অগ্রসরমান মিত্রবাহিনী এবং পাকিস্তানি প্রতিরক্ষাবাহিনীর মধ্যে সংগঠিত হয়। এই যুদ্ধ ৭ ডিসেম্বর থেকে ১৫ ডিসেম্বরের মধ্যে সংগঠিত হয়, এবং এটি ভারতীয় সেনাবাহিনীর প্রথম বিমান হামলা ছিল।
কুবো
কুবো কুকুলিডি গোত্রের অন্তর্গত Centropus গণের অন্তর্ভুক্ত একদল পাখি। মোট ৩০ প্রজাতির পাখি এ গণের অন্তর্ভুক্ত। সবগুলো প্রজাতি আবার উপগোত্র Centropodinae-এর সদস্য। পুরাতন বিশ্বের অধিকাংশ কোকিলের মত কুবোরা বাসা পরজীবী নয়, অর্থাৎ অন্য পাখির বাসায় ডিম পাড়ে না। তবে এদের বংশবৃদ্ধির ক্ষেত্রে বিচিত্রতা লক্ষ্য করা যায়। পুরুষ কুবো আকারে ছোট এবং সন্তান প্রতিপালন ও এ সংক্রান্ত অধিকাংশ কাজ সেই করে। কালো কুবো পুরোপুরি বহুপতি স্বভাবের। কিছু প্রজাতির (Centropus phasianinus) পুরুষরা ডিমে অধিকাংশ সময়ে তা দেয়।
লিলি চক্রবর্তী
লিলি চক্রবর্তী (Lily Chakravarty, लिली चक्रवर्ती) ভারতীয় চলচ্চিত্রের একজন অভিনেত্রী। তিনি অনেক বাংলা এবং হিন্দি চলচ্চিত্রে অভিনয় করেন। তিনি ঢাকায় জন্মগ্রহণ করেন।
জোবরা রেলওয়ে স্টেশন
জোবরা রেলওয়ে স্টেশন বাংলাদেশের চট্টগ্রাম বিভাগের চট্টগ্রাম জেলার হাটহাজারী উপজেলায় অবস্থিত একটি রেলওয়ে স্টেশন।
ইতিহাস
আসাম বেঙ্গল রেলওয়ে কম্পানি চট্টগ্রাম-ষোলশহর লাইন ১৯২৯ সালে, ষোলশহর-নাজিরহাট লাইন ১৯৩০ সালের মধ্যে নির্মাণকাজ শেষ করে। ষোলশহর-নাজিরহাট লাইনের স্টেশন হিসেবে জোবরা রেলওয়ে স্টেশন তৈরি করা হয়।
পরিষেবা
জোবরা রেলওয়ে স্টেশন দিয়ে চলাচলকারী ট্রেনের তালিকা নিম্নে উল্লেখ করা হলো:
১০৪ নং ওয়ার্ড, কলকাতা পৌরসংস্থা
ওয়ার্ড নং ১০৪ ভারতের পশ্চিমবঙ্গ রাজ্যের দক্ষিণ কলকাতার কলকাতা পৌরসংস্থার বরো নং ১২র একটি প্রশাসনিক বিভাগ। এলাকাটি গড়ফা (ভট্টাচার্য পাড়া-সেন পাড়া), হালতু (শোলাক পল্লী-পাটোয়ারী পাড়া-কালিকাপুর) এবং সন্তোষপুর (নস্কর পাড়া- বাগান বাড়ি-মন্ডল পাড়া-পূর্ব পার্ক-নিউ সন্তোষপুর) জুড়ে রয়েছে।
ভূগোল
ওয়ার্ড নং ১০৪ এর উত্তরে বিবেকনগর রোড, দক্ষিণে ঝিলের দক্ষিণাঞ্চল, উত্তর ঝিলের উত্তর তীর, প্রিন্স আনোয়ার শাহ রোড, লিংক খাল এবং কালিকাপুর রোড দিয়ে সীমাবদ্ধ; পূর্বে পঞ্চানগ্রাম খাল এবং কালিকুমার মজুমদার রোড; দক্ষিণে পূর্ব রেলপথ, সন্তোষপুর অ্যাভিনিউ, কালিকুমার মজুমদার রোড এবং নিউ সন্তোষপুর মেইন রোড পর্যন্ত পশ্চিমে সন্তোষপুর অ্যাভিনিউয়ের ধারাবাহিকতায় টানা একটি সরলরেখা; এবং পশ্চিমে পূর্ব রেল ও ঝিল রোড দিয়ে।
ওয়ার্ডটি কলকাতা পুলিশের গড়ফা এবং সার্ভে পার্ক থানা পরিবেশন করে।
পাটুলি মহিলা থানা দক্ষিণ শহরতলির বিভাগের অধীনে সমস্ত পুলিশ থানাগুলির, অর্থাৎ নেতাজি নগর, যাদবপুর, কসবা, রিজেন্ট পার্ক, বাঁশদ্রোণী, গড়ফা এবং পাটুলি।
জনগণনার উপাত্ত
ভারতের ২০১১ সালের আদম শুমারি অনুসারে, কলকাতা পৌর কর্পোরেশনের ১০ নং ওয়ার্ডের মোট জনসংখ্যা ছিল ৩৩,১5৫ জন, যার মধ্যে ১,,৩85৫ (৪৯%) পুরুষ এবং ১,,৮০০ (৫১%) মহিলা ছিলেন। জনসংখ্যার ৬ বছরের নীচে ছিল ১,৭৯৫। ১০৪ নং ওয়ার্ডে মোট সাক্ষরতার সংখ্যা ছিল ৩০,১৪৪ (৬ বছরেরও বেশি জনসংখ্যার 96.03%)।
কলকাতা পশ্চিমবঙ্গের দ্বিতীয় সবচেয়ে বেশি শিক্ষিত জেলা district কলকাতা জেলার সাক্ষরতার হার ১৯৫১ সালে ৫৩.০% থেকে বেড়ে ২০১১ সালের আদমশুমারিতে .3.3.৩% হয়েছে।
এছাড়াও দেখুন - সাক্ষরতার হার অনুসারে পশ্চিমবঙ্গ জেলাগুলির তালিকা
নির্বাচনের উপাত্ত
ওয়ার্ডটি একটি সিটি মিউনিসিপাল কর্পোরেশন কাউন্সিল নির্বাচনী অঞ্চল গঠন করে এবং যাদবপুরের (বিধানসভা কেন্দ্র) একটি অংশ।
অরুণ সিং জাসরোটিয়া
ক্যাপ্টেন অরুণ সিং জাসরোটিয়া, এসি, এসএম (১৬ আগস্ট ১৯৬৮ - ১৫ সেপ্টেম্বর ১৯৯৫) ৯ প্যারা (স্পেশাল ফোর্সেস) ইউনিট সহ ভারতীয় সেনা কর্মকর্তা ছিলেন। তিনি ভারতের সর্বোচ্চ শান্তিকালীন বীরত্বের পুরস্কার অশোক চক্রকে মরণোত্তর ভূষিত করেছিলেন। তিনি সেনা পদক প্রাপকও ছিলেন।
জীবনের প্রথমার্ধ
ক্যাপ্টেন অরুণ সিং জাসরোটিয়া ১৯৬৮ সালের ১ আগস্ট পাঞ্জাবের পাঠানকোট জেলার সুজনপুরে জন্মগ্রহণ করেছিলেন। সেনাবাহিনীর প্রবীণ লেফটেন্যান্ট কর্নেল প্রভাত সিং জাসরোটিয়া এবং সত্য দেবীর একমাত্র পুত্র, ক্যাপ্টেন অরুণ সিং জাসারোটিয়া সামরিক পরিবারের অংশ ছিলেন। তাঁর পিতা ছাড়াও তাঁর দাদাও সেনাবাহিনীতে কর্মরত ছিলেন এবং ২ ডোগরা রেজিমেন্টের সাথে লেফটেন্যান্ট কর্নেল হিসাবে অবসর গ্রহণ করেছিলেন।
সামরিক ক্যারিয়ার
ক্যাপ্টেন অরুণও তাঁর বাবা এবং দাদার মতো সেনাবাহিনীর ইউনিফর্ম পরার স্বপ্ন দেখেছিলেন এবং পাঠানকোটের কেন্দ্রীয় বিদ্যালয়ের ১ নং স্কুলে পড়াশোনা শেষ করে এনডিএতে যোগ দিয়ে তাঁর স্বপ্ন অনুসরণ করেছিলেন। ১৯৮৯ সালের ১৭ ডিসেম্বর তিনি ৮ বিহার রেজিমেন্টে কমিশন লাভ করেছিলেন। তাঁর প্রাথমিক চাকরির সময় ক্যাপ্টেন অরুণ ৮ মাউন্টেন ডিভিশন এবং ২৮ ইনফ্যান্ট্রি ডিভিশন সেক্টরের আওতাধীন “অপারেশন রক্ষক” -তে অংশ নিয়েছিলেন এবং একজন পেশাদার এবং প্রতিশ্রুতিবদ্ধ সৈনিক হিসাবে তাঁর দক্ষতা প্রমাণ করেছিলেন। দায়িত্ব পালনে তাঁর ব্যতিক্রমী সেবা ও নিবেদনের জন্য সেনা পদক পান। পরে ক্যাপ্টেন অরুণকে ৯  প্যারা (স্পেশাল ফোর্সেস) ইউনিটে অন্তর্ভুক্ত করা হয়েছিল, যে ইউনিটটি অত্যন্ত দাবীদাহী পরিস্থিতিতে সাহসী অভিযানের জন্য পরিচিত।
লোলাব ভ্যালি অপারেশন
ক্যাপ্টেন অরুণ তাঁর সৈন্যবাহিনীকে সাথে নিয়ে তৎপর হন এবং সন্দেহজনক আস্তানাটির দিকে এক কঠোর চূড়ায় রওনা হন। প্রায় দশ ঘণ্টা পরে দলটি জম্মু ও কাশ্মীরের লোলাব উপত্যকায় প্রায় ৩০০০ মিটার উচ্চতায় সাধারণ এলাকায় পৌঁছেছিল। দলটি গুহার নিকটে আসার সাথে জড়িতদের দ্বারা উত্তেজিত অবস্থান থেকে আক্রমণ করা হয়েছিল। ক্যাপ্টেন অরুণ পরিস্থিতি বুঝতে পেরে নিজেই সন্ত্রাসীদের মুখোমুখি হওয়ার সিদ্ধান্ত নিয়েছিলেন এবং একজনকে তাঁর কমান্ডো ছুরি দিয়ে হত্যা করেছিলেন। তিনি আরও একটি সন্ত্রাসীকে হ্যান্ড গ্রেনেড দিয়ে হত্যা করে গুহার দিকে এগিয়ে যান।
গুহার দিকে এগিয়ে যাওয়ার সময় ক্যাপ্টেন অরুণ কাঁধে গুলিবিদ্ধ হয়ে গুরুতর আহত হন। তবে তিনি পিছিয়ে যেতে অস্বীকার করেছিলেন এবং বিরল সাহসিকতার পরিচয় দিয়ে যে গুলি চালিয়েছিল তাকে গুলি করে হত্যা করেছিলেন। তিনি যখন গুহার কাছে পৌঁছলেন তখন অন্ত্র ও বুকে আরও দুটি গুলি বিদ্ধ হয়েছিলেন। তাঁর সাহসিকতা ও নেতৃত্ব দ্বারা অনুপ্রাণিত হয়ে, সেনারা জঙ্গিদের উপর দ্বিগুণ উৎসাহ এবং আগ্রাসনে আক্রমণ করেছিল এবং তাদের সকলকে নির্মূল করেছিল। ক্যাপ্টেন অরুণ শহীদ হয়েছিলেন এবং তাঁর অসামান্য সাহস, কর্তব্যনিষ্ঠা ও সর্বোচ্চ ত্যাগের জন্য তাঁকে দেশের সর্বোচ্চ শান্তিকালীন বীরত্বের পুরস্কার "অশোক চক্র" প্রদান করা হয়েছিল। পাঞ্জাব সরকার ক্যাপ্টেন অরুণ সিং জাসরোটিয়াকে ১৯৯৯ সালে নিশান-ই-খালসা পুরস্কার দিয়েছিল। ক্যাপ্টেন অরুণ সিং জারোটিয়া তাঁর বাবা-মা লেফটেন্যান্ট কর্নেল প্রভাত সিং জাসরোটিয়া এবং সত্য দেবীর মধ্যে জীবিত রয়েছেন।
কর্মদক্ষতা (পদার্থবিজ্ঞান)
শক্তিকে তার একটি রূপ থেকে অন্য রূপে রুপান্তরিত করার বেলায় সব সময়ই খানিকটা শক্তির অপচয় হয়। কাজেই সব সময়েই আমরা যে পরিমাণ কাজ করতে চাই সে পরিমাণের চেয়ে বেশি শক্তি দেই।
সকল ধরনের যন্ত্রেই ঘর্ষণ, তাপশক্তি বা অন্যান্য কারণে শক্তির অপচয় হয়। সেজন্য আমাদের প্রয়োজন অনুযায়ী যন্ত্রটি কতটুকু দক্ষতার সাথে শক্তি ব্যবহার করেছে তা পরিমাপ করা প্রয়োজন। এখন এই পরিমাপের জন্য আমরা কর্মদক্ষতা বলে একটি নতুন রাশি ব্যবহার করে থাকি।
সংজ্ঞা
কোনো যন্ত্র থেকে প্রাপ্ত মোট কার্যকর শক্তি এবং যন্ত্রে প্রদত্ত মোট শক্তির অনুপাতকে ঐ যন্ত্রের কর্মদক্ষতা বলে। আমরা কর্মদক্ষতাকে গ্রীক ছোটো হাতের অক্ষর η (ইটা) দিয়ে প্রকাশ করে থাকি। কর্মদক্ষতাকে শতকরা হিসেবে সূত্র আকারে লিখা হলেঃ কর্মদক্ষতা=
এই সূত্রকে আরও কয়েকরকম ধরণে লিখা যায়। কর্মদক্ষতা=
আবার, কর্মদক্ষতা=
লুইস স্টোন
লুইস শেপার্ড স্টোন (Lewis Shepard Stone; ১৫ নভেম্বর ১৮৭৯ – ১২ সেপ্টেম্বর ১৯৫৩) ছিলেন একজন মার্কিন চলচ্চিত্র অভিনেতা। তিনি মেট্রো-গোল্ডউইন-মেয়ারের অ্যান্ডি হার্ডি চলচ্চিত্র ধারাবাহিক জজ জেমস হার্ডি চরিত্রে অভিনয়ের জন্য সর্বাধিক পরিচিত। তিনি ১৯২৯ সালে দ্য প্যাট্রিয়ট চলচ্চিত্রে অভিনয় করে শ্রেষ্ঠ অভিনেতার জন্য একাডেমি পুরস্কারের মনোনয়ন লাভ করেন। তিনি গ্রেটা গার্বোর বিপরীতে সাতটি চলচ্চিত্রে অভিনয় করেন। ১৯৫৩ সালে হলিউড ওয়াক অব ফেমে তার নামাঙ্কিত তারকা খচিত হয়।
প্রারম্ভিক জীবন
স্টোন ১৮৭৯ সালের ১৫ই নভেম্বর ম্যাসাচুসেট্‌সের ওরচেস্টারে জন্মগ্রহণ করেন। তার পিতা বার্নার্ড স্টোন ও মাতা ফিলেনা হিল্ড বল। মাত্র ২০ বছর বয়সে লুইসের মাথার চুল পাক ধরে। তিনি মার্কিন যুক্তরাষ্ট্রের সেনাবাহিনীর হয়ে স্পেনীয়-মার্কিন যুদ্ধে অংশগ্রহণ করেন, এবং পরে সৈন্যদলকে প্রশিক্ষণ দিতে চীনে যান। যুদ্ধ থেকে ফিরে তিনি লেখক হিসেবে কর্মজীবন শুরু করেন এবং পরে অভিনয় জীবন শুরু করেন।
কর্মজীবন
স্টোন ১৯২৯ সালে দ্য প্যাট্রিয়ট চলচ্চিত্রে নাম ভূমিকায় অভিনয় করেন, তবে তিনি শীর্ষ পারিশ্রমিক গ্রহীতা ছিলেন না। এই ছবিতে অভিনয় করে তিনি শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন। পরবর্তীকালে তিনি নির্বাক ও সবাক চলচ্চিত্র যুগে গ্রেটা গার্বোর বিপরীতে সাতটি চলচ্চিত্রে অভিনয় করেন। তিনি গ্র্যান্ড হোটেল চলচ্চিত্রে ডক্টর ওটার্ন্সশ্লাগ চরিত্রে অভিনয় করেন, যাতে তার মুখনিঃসৃত বিখ্যাত সমাপনী সংলাপ ছিল "গ্র্যান্ড হোটেল। পিপল কামিং। গোয়িং। নাথিং এভার হ্যাপেন্স।" (বিশাল হোটেল। লোকজন আসছে। যাচ্ছে। কখনোই কিছু হচ্ছে না।)
বাহারিয়া আইকন টাওয়ার
বাহারিয়া আইকন টাওয়ার হল একটি সুউচ্চ ভবন যা পাকিস্তানের সিন্ধু প্রদেশের করাচি শহরে, আরব সাগর উপকূলে অবস্থিত।এই ভবনে একই সঙ্গে একটি ৬২-তলা এবং ৪০ তলা ভবন অন্তর্ভুক্ত রয়েছে, এর ৬২ তলা ভবনটি পাকিস্তান সবচেয়ে উঁচু ভবন।    আপ-স্কেলে ক্লিফটনের এলাকায় চার একর জমির উপর ভিত্তি করে তৈরি।  এই ভবনটি বাহারিথা টাউন গ্রুপের মালিকানাধীন।
এই ভবনটিতে সারফেস কর্পোরেট অফিসের ১০ টি তলা, সেভিং এপার্টমেন্টের ৪০ টি তলা, পাকিস্তানের সর্বোচ্চ উচ্চতার রেস্টুরেন্ট এবং দক্ষিণ এশিয়ার প্রথম ডাবল ডেককার হাই স্পিড এলিভেটর সহ একটি শপিং মলের রয়েছে।
নির্মাণ
নির্মাণের সময়, নির্মান কেন্দ্রের পাশের সড়কগুলিতে গাড়ি চলাচলের অসুবিধা সৃষ্টি করেছিল। আতশবাজি প্রজ্জলনের মাধ্যমে এর কাজের সমাপ্তি ঘোষণা করা হয়।
সম্মান এবং পুরস্কার
নকশা এবং মহাকাশের ব্যাপক ব্যবহারের জন্য স্থাপত্য নকশা পুরস্কার জিতেছে, সহ: উচ্চ প্রশংসিত উচ্চ পর্যায়ের স্থাপত্য, এশিয়া প্যাসিফিক ২০১২ থেকে আন্তর্জাতিক সম্পত্তি পুরস্কার বিজয়ী।
সমালোচনা
নিউ ইয়র্ক টাইমস এর সম্পাদক মোহাম্মদ হানিফ টাওয়ার নির্মাণের প্রতিবাদ এবং প্রতিবেশী আব্দুল্লাহ শাহ গাজী সমাধির উপর তাদের প্রভাবের সমালোচনা করেছিলেন।
হুদা কায়া
পিতামাতার বিবাহ বিচ্ছেদের পর কায়া তার তুর্কি জাতীয়তাবাদী বাবা এবং সৎ মায়ের পরিচর্যায় বেড়ে ওঠেন। তিনি ৪৫ বছর বয়স পর্যন্ত তার প্রকৃত মায়ের সাথে দেখা করেননি। তিনি ইসলাম ধর্ম অনুসরণ করেন। পরবর্তীতে ইরাকি নাগরিককে বিয়ে করেন। তিনি তিন কন্যা ও এক পুত্র সন্তানের জননী। পরবর্তীতে তিনি স্বামীর সাথে বিবাহবিচ্ছেদ করতে চেয়েছিলেন এবং তিনি ইস্তাম্বুল থেকে মালাতিয়ায় চলে যান। সেখানে তার একটি ছোট দোকান ছিল, এবং তিনি স্থানীয় রেডিও এবং সংবাদপত্রের সাংবাদিক হিসাবে কাজ করেলেন।
তার রাজনৈতিক সক্রিয়তার মূল অংশে, কায়া হেডস্কার্ফ নিষেধাজ্ঞার বিরুদ্ধে লড়াই করেছিলেন। তিনি হেডস্কার্ফ নিষেধাজ্ঞাকে একজন নারীর স্বাধীন ইচ্ছার বিরুদ্ধে বলে বিবেচনা করেছিলেন। ১৯৯৮ সালে হেডস্কার্ফ নিষেধাজ্ঞার বিরুদ্ধে প্রতিবাদে অংশ নেওয়ার জন্য তাকে ২ বছরের জন্য কারাগারে বন্দী রাখা হয় এবং তার লেখা একটি নিবন্ধের জন্য তাকে নিন্দা করা হয়। ১৯৯৮ সাল থেকে ২০০৩ সালের মধ্যবর্তী সময়ে তিনি বেশ কয়েকবার কারাবরণ করেন। এই পাঁচ বছরের মধ্যে তিনি মোট ৩ বছর কারাভোগ করেন। আইনগত অসুবিধার কারণে তিনি তুরস্ক ছেড়ে পাকিস্তানে যাওয়ার সিদ্ধান্ত নেন, কিন্তু পাকিস্তানে যাওয়ার এক বছর পর তিনি নিজ দেশে ফিরে আসেন।
কুর্দিপন্থী সংবাদপত্র ওজগুর গুন্ডেমের জন্য তার করা কাজের ফলে তিনি বাম-পন্থী পিপলস ডেমোক্রেটিক পার্টিতে (এইচডিপি) যোগদান করেন এবং জুন ২০১৫ এর সাধারণ নির্বাচনে তার ইস্তাম্বুল নির্বাচনী এলাকার প্রতিনিধিত্ব করে তুর্কি পার্লামেন্টের সদস্য নির্বাচিত হন। ২০১৫ সালের নভেম্বরের স্ন্যাপ-ইলেকশন এবং ২০১৮ সালের সাধারণ নির্বাচনে তিনি নিশ্চিত হন। তুরস্কের ক্যাসেশন কোর্টের রাষ্ট্রীয় প্রসিকিউটর বেকির শাহিন ১৭ মার্চ ২০২১ তারিখে সাংবিধানিক আদালতে একটি মামলা দায়ের করেন, যাতে কায়া এবং ৬৮৬ জন অন্যান্য এইচডিপি রাজনীতিবিদদের রাজনৈতিক কার্যকলাপের জন্য পাঁচ বছরের নিষেধাজ্ঞা দাবি করা হয়। পিকেকের সাথে দলগুলোর কথিত সাংগঠনিক যোগাযোগের কারণে এইচডিপি বন্ধ করার অনুরোধের সাথে এই মামলাটি দায়ের করা হয়েছিল।
বর্ত্তমান ভারত
বর্ত্তমান ভারত মডার্ন ইডিয়া বা প্রেজেন্ট ডে ইন্ডিয়া হল স্বামী বিবেকানন্দের লেখা একটি প্রবন্ধ। এটি রামকৃষ্ণ মঠ ও মিশনের একমাত্র বাংলা মুখপত্র উদ্বোধন পত্রিকার মার্চ ১৮৯৯ সংখ্যায় প্রকাশিত হয়। ১৯০৫ সালে প্রবন্ধটি বই আকারে প্রকাশিত হয়। পরে স্বামী বিবেকানন্দের বাণী ও রচনা সংকলনের ষষ্ঠ খণ্ডের অন্তর্ভুক্ত হয়। এই প্রবন্ধে বিবেকানন্দ ভারতের সম্পূর্ণ ইতিহাস আলোচনা ও ব্যাখ্যা করেছেন এবং শূদ্র অংশের অভ্যুত্থানের ভবিষ্যদ্‌বাণী করেছেন। ভারতের দরিদ্র ও অবহেলিত মানুষের জন্য তিনি এই প্রবন্ধে উদ্বেগ প্রকাশ করেছিলেন। এই প্রবন্ধেই তিনি ভারতবাসীকে নর্ণনির্বিশেষে সবাইকে ভাই মনে করার আহ্বান জানান।
প্রেক্ষাপট
thumb|স্বামী বিবেকানন্দ, মাদ্রাজ, ১৮৯৭। বইয়ের ১৯০৫ সংস্করণে এই ছবিটিই ছাপা হয়। ১৮৯৭ সালে পাশ্চাত্য থেকে ফিরে আসার পর বিবেকানন্দ ভারতের বিভিন্ন রাজ্য ভ্রমণ করেন। ১৮৯৯ সালের জানুয়ারি মাসে, তিনি রামকৃষ্ণ মঠ ও মিশনের বাংলা মুখপত্র উদ্বোধন পত্রিকা চালু করেন। এই পত্রিকার জন্য তিনি ভাববার কথা, বর্ত্তমান ভারত, পরিব্রাজক ও প্রাচ্য ও পাশ্চাত্য প্রবন্ধগুলি রচনা করেন। ১৮৯৯ সালের মার্চ মাসের উদ্বোধন পত্রিকায় বাংলা নিবন্ধ বর্ত্তমান ভারত প্রকাশিত হয়।
সংক্ষিপ্তসার
এই প্রবন্ধে বিবেকানন্দ সংক্ষেপে বৈদিক পুরোহিত-সমাজপতিদের যুগ থেকে ব্রিটিশ শাসন পর্যন্ত ভারতের সমগ্র ইতিহাসের স্মৃতিচারণা ও ব্যাখ্যা করেছেন। তবে তার মুখ্য উদ্দেশ্য ছিল সমসাময়িক ভারতের কথা বলা।
প্রথম দিকে বৈদিক ব্রাহ্মণ পুরোহিতেরা কীভাবে সমাজকে শাসন করতেন, তারপর কীভাবে ক্ষমতাশালী যোদ্ধারা সমাজের নেতৃস্থানে এলেন এবং শেষে কীভাবে বৈশ্যদের ক্ষমতা বাড়ল, এই সব আলোচনার পর লেখক বলেছেন যে, চক্রাকার পথে বৈশ্যের পর ভারতীয় সমাজ শূদ্রের অধীনে আসতে বাধ্য।
তিনি ভারতবাসীদের বলেন সকল ভারতবাসীর সঙ্গে মর্যাদাপূর্ণ আচরণ করতে এবং আর্থিক অসংগতির জন্য কাউকে হেয় না করতে। তার মতে সীতা, সাবিত্রী ও দময়ন্তী হলেন ভারতীয় নারীর আদর্শ। তিনি ভারতবাসীকে ভারতের মাটিকে স্বর্গ মনে করতে এবং ভারতের কল্যাণকে নিজের কল্যাণ ভাবতে বলেন। পাশ্চাত্যের অনুকরণ না করারও কথা বলেন।
এই প্রবন্ধের শেষাংশটি এখন স্কুল কলেজের পাঠ্য।
গুরুত্ব
স্বামী জিতাত্মানন্দের মতে এই প্রবন্ধে বিবেকানন্দ ভারত সংস্কারের ইচ্ছা প্রকাশ করেছিলেন। টিচার ইন এমার্জিং ইন্ডিয়ান সোসাইটি বইয়ের লেখক শ্রীবাস্তব বলেছেন, এই প্রবন্ধে বিবেকানন্দ বলেছেন যে আমাদের শিক্ষাব্যাবস্থার একটি উদ্দেশ্য হওয়া উচিত মানবতার সেবা করা।
আলেক্সান্দ্রু পাশকানু
আলেক্সান্দ্রু স্তেফান পাশকানু (Alex Pașcanu; জন্ম: ২৮ সেপ্টেম্বর ১৯৯৮; আলেক্সান্দ্রু পাশকানু নামে সুপরিচিত) হলেন একজন রোমানীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লীগের দ্বিতীয় স্তর সেহুন্দা দিভিসিওনের ক্লাব পোনফেরাদিনা এবং রোমানিয়া অনূর্ধ্ব-২৩ দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় এবং বাম পার্শ্বীয় রক্ষণভাগের খেলোয়াড় হিসেবে খেলেন।
২০১৬ সালে, পাশকানু রোমানিয়া অনূর্ধ্ব-১৮ দলের হয়ে রোমানিয়ার বয়সভিত্তিক পর্যায়ে অভিষেক করেছিলেন। তিনি ২০২১ সালে রোমানিয়ার হয়ে আন্তর্জাতিক পর্যায়ে অভিষেক করেছেন; রোমানিয়ার জার্সি গায়ে তিনি এপর্যন্ত ৫ ম্যাচে অংশগ্রহণ করেছেন।
ব্যক্তিগতভাবে, পাশকানু বেশ কিছু পুরস্কার জয়লাভ করেছেন, যার মধ্যে ২০১৬–১৭ মৌসুমে লেস্টার সিটি অনূর্ধ্ব-২৩-এর মৌসুম সেরা খেলোয়াড়ের পুরস্কার অন্যতম।
রিও ওয়াদা
রিও ওয়াদা (和田 凌, Ryo Wada; জন্ম: ৫ জুলাই ১৯৯৫) হলেন একজন জাপানি পেশাদার ফুটবল খেলোয়াড়। তিনি বর্তমানে অস্ট্রেলিয়ার পেশাদার ফুটবল লিগের শীর্ষ স্তর এ-লিগের ক্লাব ব্রিসবেন রোরের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন।
আলেক্সান্দ্রু পাশকানু
প্রারম্ভিক জীবন
আলেক্সান্দ্রু স্তেফান পাশকানু ১৯৯৮ সালের ২৮শে সেপ্টেম্বর তারিখে রোমানিয়ার বিরলাদে জন্মগ্রহণ করেছেন এবং সেখানেই তার শৈশব অতিবাহিত করেছেন।
রিও ওয়াদা
প্রারম্ভিক জীবন
রিও ওয়াদা ১৯৯৫ সালের ৫ই জুলাই তারিখে জাপানের তোচিগি প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।
আমিনপুর আয়েন উদ্দিন উচ্চ বিদ্যালয়
পাবনা জেলার বেড়া উপজেলার একটি বিদ্যালয়।
ইতিহাস
পাবনা জেলার বেড়া উপজেলা, আমিনপুর থানাধীন এ অঞ্চলের ও পার্শ্ববর্তী গ্রামের শিক্ষানুরাগী ব্যক্তিগণ শিক্ষার আলো প্রসারের জন্য আমিনপুর গ্রামে একটি মাধ্যমিক বিদ্যালয় প্রতিষ্ঠার স্বপ্ন দেখেন। অত:পর এলাকার গণ্যমান্য ব্যক্তিবর্গের সমর্থনে বিশিষ্ট দানশীল ব্যক্তি মরহুম আয়েন উদ্দিন চৌধুরীর নাম করণে ১৯৬৭ সালে আমিনপুর আয়েন উদ্দিন উচ্চ বিদ্যালয় নামে একটি বিদ্যালয় প্রতিষ্ঠিত হয়। বিদ্যালয়টি ১৯৭৩ সালে নিম্ন মাধ্যমিক বিদ্যালয় হিসাবে এবং ১৯৭৫ সালে মাধ্যমিক বিদ্যালয় হিসাবে স্বীকৃতি লাভ করে। বিদ্যালয়টি ১৯৮৫ সালের জুলাই মাসে এম.পি.ও ভূক্ত হয়।
অর্জন
২০১১ ইং সালে বেড়া উপজেলার শিক্ষা প্রতিষ্ঠান সমূহের মধ্যে এস.এস.সি ফলাফলের ভিত্তিতে সেকায়েপ প্রকল্প কর্তৃক শিক্ষকক উদ্দীপনা পুরস্কার ও শিক্ষা প্রতিষ্ঠান পুরস্কার পাওয়ার গৌরব অর্জন করে। বিদ্যালয়ের কমিটি, শিক্ষক/কর্মচারীদের অক্লান্ত পরিশ্রমের ফলে এটি "আমিপুর থানার" অন্যতম সেরা স্কুলে পরিণত হয়েছে!
প্রতিষ্ঠাতা
মরহুম আয়েন উদ্দিন চৌধুরি ১৯৬৭ সালে আমিনপুর আয়েন উদ্দিন উচ্চ বিদ্যালয় প্রতিষ্ঠা করেন।
অবস্থান
আমিনপুর আয়েন উদ্দিন উচ্চ বিদ্যালয় আমিনপুর থানায় অবস্থিত।এটি আমিনপুর বাজারের সন্নিকটে আত্রাই নদীর পাশেই অবস্থিত।
ভবনসমূহ
এই স্কুলে রয়েছে মোট ৬টি ভবন। তার মধ্যে ২টি বিশাল টিনশেডের এবং ২টি দ্বি-তল বিশিষ্ট, ১টি একতল বিশিষ্ট ও অন্যটি নির্মাণাধীন ৪তল বিশিষ্ট।
ভুভুজেলা
thumb|250px|একটি লাল ভুভুজেলা.
ভুভুজেলা (ইংরেজি: Vuvuzela) এক ধরনের শিঙ্গা জাতীয় বাদ্যযন্ত্র যা লেপাটাটা (সোয়ানা ভাষায়) এবং ইংরেজি ভাষায় প্লাস্টিক ট্রাম্পেট নামেও পরিচিত। এটি সাধারণত ৬৫ সেমি (২.১৩ ফিট) লম্বা এবং প্লাস্টিকের তৈরি হয়ে থাকে যা উচ্চস্বরে বিকট সুর উৎপন্ন করে । ব্রাজিল এবং অন্যান্য ল্যাটিন আমেরিকান দেশসমূহে এ ধরনেরই কমেটা নামক অপর একটি বাদ্যযন্ত্র বাজানো হয়ে থাকে।